stanford-oval/wikipedia huggingface dataset:
בסלו
היסטוריה

האזור יושב בידי שבטים קלטים ואיברים במהלך המאה ה-6 ובמהלך המאה ה-9 מתועדת הקמתה של מצודה אשר נשאה את השם הלטיני בִּיסוֹלְדוּנוּם וממנה נגזר שמה של העיר. בשלהי המאה ה-9, בעיצומה של הרקונקיסטה, הפכה בסלו ליישוב ספר ושלטו בה לחלופין הקרולינגים מפרנקיה המערבית והמוסלמים מאל-אנדלוס. בראשית המאה ה-10 הפכה העיר לבירתה של רוזנות בסלו ובראשית המאה ה-12 סופחה רוזנות בסלו לרוזנות ברצלונה
בראשית המאה ה-19, במהלך מלחמת העצמאות הספרדית, התחולל במקום קרב בין צבא הקיסרות הצרפתית הראשונה לצבא ספרדי שהסתיים בניצחון הספרדים. ב-1965 נערכו בבסלו עבודות שימור מבנים ובכלל זה בתוך המצודה ובגשר החוצה את הנהר פלוביאה והמוביל אל המצודה. ב-1966 הוכרה בסלו כאתר מורשת לאומית ספרדית.
דמוגרפיה

בעשור הראשון של המאה ה-21 חל גידול ניכר במספר התושבים בבסלו, המיוחס לגידול בפעילות הכלכלית בעיקר בתחום התיירות וזאת בניגוד למגמת הקיטון המתונה שאפיינה את העשור שקדם לו. בין 1996 ל-2001 חל קיטון של 2.11 אחוזים במספר התושבים ומשנה זו עד 2010 חל גידול של 18.71 אחוזים במספרם.
כלכלה

עד למחצית המאה ה-20 היווה ענף החקלאות את עיקר התוצר המקומי הגולמי של בסלו והגידולים המרכזיים היו שעורה ותירס. החל מראשית שנות ה-60 עבר האזור תהליך תיעוש והוקמו מפעלי טקסטיל ועיבוד מתכת קלה. בנוסף, לאחר עבודות השיקום שבוצעו בעיר הפכה בסלו ליעד תיירותי.
הקהילה היהודית

היסטוריונים כדוגמת מנואל גראו מונסראט שחקר את תולדות יהודי בסלו ועל שמו נקראת כיכר היהודים בעיר, מניחים שראשוני היהודים הגיעו למקום עוד במהלך המאה ה-9. תיעוד ודאי להתגוררות יהודים בעיר קיים מ-1090, כאשר במקום התגלתה מצבתו של בן הקהילה שנפטר בשנה זו. בחפירות ארכאולוגיות שנערכו ב-1964 בסמוך למצודה העתיקה, נתגלה מקווה טהרה שבנייתו תוארכה למאה ה-12 ומאופיין באדריכלות רומנסקית.
רבנים שבדקו את המבנה אישרו שמדובר במקווה בשל מידותיו המדויקות. נפחו 40 סאה והוא היה נגיש למקור מים טבעי ובעל מספר מדרגות קבוע. בצמוד למקווה עמד בית כנסת שהוקם ב-1264 ובחפירות נתגלו ממנו שרידים מעטים. תיעוד בכתב להימצאותה של קהילה יהודית בעיר קיים מ-1229 בהקשר למגבלות כלכליות שהוטלו על בני הקהילה על ידי חיימה הראשון, מלך אראגון. בתקופה זו מנתה הקהילה היהודית בעיר כ-130 נפשות.
תעודות נוספות מאמצע המאה ה-14 מעידות על קשרי מסחר בין קהילת בסלו לקהילות בפרפיניאן ובארל ותעודות נוספות משלהי המאה מעידות על תחילת רדיפות היהודים בעיר. בתקופה זו מנתה הקהילה היהודית בעיר בין 170 ל-220 נפשות ונמנו מקרבה סוחרים, בעלי מלאכה ורופאים. בראשית המאה ה-15 רוכזו יהודי בסלו בגטו כדי לבדלם מהאוכלוסייה הנוצרית ומספר בני הקהילה החל לרדת בהדרגה. ב-1415 נמנו בבסלו 136 יהודים. לקראת אמצע המאה תועדה הגירה נרחבת של יהודים מהעיר וכן המרות דת. מאמצע המאה ה-14 לא תועדה עוד קהילה מאורגנת בעיר ואחרוני היהודים שהתגוררו בה גורשו ב-1492.
הערות שוליים

1 2 3  העיר בסלו, באתר redjuderias.org (באנגלית).
↑  כנען, אביב, בסאלו - ארכאולוגיה ויהדות, באתר למטייל.
1 2  קהילת בסלו, באתר הספרייה היהודית המקוונת (באנגלית).
| --- | --- |
בקרת זהויות :  NLI: 987007557247405171  GND: 4506333-3  LCCN: n79151473  MusicBrainz: e34a3b72-edca-4d73-958c-f23c0f9a7c65  VIAF: 157391608   WorldCat (עם VIAF): 157391608 
נוף בבסלו
בן רות'ליסברגר

| --- | --- |

 לידה:  2 במרץ 1982 (בן 42) לימה, ארצות הברית 
 לאום:  ארצות הברית
 עמדה:  קוורטרבק
 גובה:  1.96 מטר
 משקל:  109 קילוגרם
 מספר:  7
 מכללה:  אוניברסיטת מיאמי (אוהיו)
 דראפט:  דראפט ה-NFL‏ 2004, פיטסבורג סטילרס, סבב 1, מספר 11
 קבוצות כשחקן
 2004–2021:  פיטסבורג סטילרס
 הישגים כשחקן
 6 פעמים נבחר למשחק הפרו בול (2007, 2011, 2014, 2015, 2016, 2017)  רוקי השנה בהתקפה (2004) 2 זכיות בסופרבול (XL, XLIII)
 
בן רות'ליסברגר (באנגלית: Ben Roethlisberger; נולד ב-2 במרץ 1982) הוא שחקן פוטבול לשעבר אמריקאי ששיחק בעמדת הקוורטרבק בקבוצת פיטסבורג סטילרס מליגת ה-NFL.
סטטיסטיקה בולטת > עונה סדירה

מאזן ניצחונות: 165 ניצחונות לעומת 81 הפסדים ותיקו אחד (67%), חמישי בכל הזמנים בכמות הניצחונות.
יחס מסירות לטאצ'דאון מול חטיפות: 418 טאצ'דאונים לעומת 211 חטיפות (מקום שמיני בכל הזמנים בכמות הטאצ'דאונים).
סך הכול יארדים במסירה: 64,088 (מקום חמישי בכל הזמנים)
סטטיסטיקה בולטת > פלייאוף

מאזן ניצחונות: 13 ניצחונות לעומת 10 הפסדים (מקום שישי בכל הזמנים בכמות הניצחונות)
יחס מסירות לטאצ'דאון מול חטיפות: 36 טאצ'דאונים לעומת 28 חטיפות (מקום שמיני בכל הזמנים בכמות הטאצ'דאונים)
סך הכול יארדים במסירה: 5,972 (מקום שלישי בכל הזמנים)
הערות שוליים

↑  MIAMI TO HONOR BEN ROETHLISBERGER AND TERRY HOEPPNER AT FOOTBALL GAME ON SATURDAY, אתר קבוצת הפוטבול של האוניברסיטה, 10 באוקטובר 2007
| --- | --- |
בקרת זהויות :  ISNI: 0000 0000 3679 0842  LCCN: n2006093062  VIAF: 70825456   WorldCat (עם VIAF): 70825456
ג'ון דייוויס

ערך זה עוסק במגלה ארצות אנגלי. אם התכוונתם למשמעות אחרת, ראו .
| --- | --- |

 לידה:  1543 סנדרידג' שבאנגליה
 פטירה:  29 בדצמבר 1605  (בגיל 62 בערך) בטביה, בינטנג באזור סומטרה
 לאום:  אנגלי
 תקופת הפעילות:  1585–1603 (כ־18 שנים)
 מספר מסעות:  11
 גילויים בולטים:  מצר דייוויס, איי פוקלנד
 אזורים שחקר:  חיפוש המעבר הצפון-מערבי, ניסיון לחצות את מצר מגלן, דרך להודו ולאינדונזיה.
 חתימה:   
 ספר של ג'ון דייוויס
 
ג'ון דייוויס (באנגלית: John Davis; ‏1543 - 29 בדצמבר 1605) היה אחד ממגלי הארצות החשובים ביותר שפעלו בזמן שלטון אליזבת הראשונה, במיוחד באזורי הקוטב הצפוני.
דייוויס נולד בסנדרידג' שליד דארטמות' בשנת 1543. כבר מילדותו היה מלח, ואף יצא למספר מסעות עם אדריאן גילברט שחי בשכנות למשפחתו של דייוויס.
בינואר 1583 פתח את עיצוב המעבר הצפון-מערבי במפתו כדרכם של פרנסיס וולסינגהם וג'ון די וב-1585 החל במסע המחקר הראשון שלו במעבר הצפון-מערבי. המסע החל בחופה המזרחי מכוסה הקרח של גרינלנד, ולאחריו דרומה אל כף הפרידה; משם פנה צפונה בשנית וחצה את מישור החוף הגרינלנדי המערבי. כאשר מצא ים נקי מקרח, התווה מסלול לסין דרך המעבר הצפון-מערבי. דייוויס סיים מסע זה באוגוסט של אותה שנה.
דייוויס ניסה שנית ב-1586 וב-1587; במסע האחרון הוא פילס דרכו דרך המצרים שנקראו לימים על שמו במפרץ באפין, חצה את מערב גרינלנד אל 73° צ', וכמעט הגיע לאפרנאביק - חבל ארץ בצפון גרינלנד. עובדה זו גרמה לו לעשות מאמץ אחרון למצוא מעבר מערבי לאורך צפון אמריקה. נקודות רבות בקו הרוחב של ים הקרח הצפוני (מצר קאמברלנד, כף ולסינגהם, מצר אקסטר וכדומה) נושאות שמות שהעניק להן דייוויס, המדורג כאחד מגדולי מגלי הארצות של אזור ים הקרח הצפוני, יחד עם באפין והדסון.
ב-1588 היה דייוויס מפקדה של ספינת "הכלב השחור" (the Black Dog) נגד הארמדה הספרדית; ב-1589 הצטרף אל רוזן קאמברלנד למסע אל האיים האזוריים, וב-1591 ליווה את תומאס קוונדיש במסעו האחרון, במטרה לחפש מעבר צפון-מערבי בחלקיה האחוריים של אמריקה. לאחר ששאר חברי המשלחת של קוונדיש שבו ללא הצלחה, המשיך דייוויס לנסות לחצות בעצמו את מצר מגלן. למרות שיצא וידו על התחתונה בשל מזג אוויר גרוע, גילה דייוויס את איי פוקלנד באוגוסט 1592 על הספינה "Desire". צוות הספינה נאלץ להרוג כ-14,000 פינגווינים למאכל בזמן שהיו על איי פוקלנד. הם אחסנו את בשר הפינגווינים כך שיוכלו לשוט הביתה, אך הבשר התקלקל כשהגיעו אל האיים הטרופיים, והדבר גרם למסע הביתה להפוך לאסון - רק 14 מתוך 76 אנשי הצוות נותרו בחיים.
דייוויס הוציא לאור חיבור שימושי על ניווט מעשי בשם "סודותיו של יורד הים" (The Seaman's Secrets, 1594), ועבודה תאורטית ב"תיאור הידרוגרפי של העולם" (The World's Hydrographical Description, 1595), לאחר שובו ב-1593.
המצאתו, קוודראנט כפול וגבי (המכונה על שמו "קוודראנט דייוויס"), המודד את קו הרוחב, היה בשימוש רחב בקרב הספנים האנגליים גם הרבה לאחר שהקוודראנט המשתקף של הדלי הומצא. בשנים 1596–1597 הפליג דייוויס עם ראליי (כמפקד ספינתו של סר וולטר עצמו) במסע אל קדיס והאיים האזוריים ובין 1598–1600 ליווה כנווט משלחת הולנדית אל אזור דרום-מזרח אסיה.
בשנים 1601–1603 ליווה דייוויס את סר ג'יימס לנקסטר (Sir James Lancaster) כנווט ראשי במסע בשירותה של חברת הודו המזרחית, ובדצמבר 1604 הפליג שוב לאותו היעד, הפעם כנווט למען סר אדוארד מישלבורן (Sir Edward Michelborne/Michelbourn). במסע זה נהרג דייוויס על ידי שודדי ים יפניים בבינטאנג (Bintang) אשר ליד סומאט (Sumat).
ברנדון מקנייט

| --- | --- |
אין תמונה חופשית
 לידה:  25 בספטמבר 1983 (בן 41) סאות בנד שבאינדיאנה
 עמדה:  רכז
 גובה:  1.89 מטר
 מכללה:  אוניברסיטת פרדו
 קבוצות כשחקן
 2005-2006   2006-2007   2007-2008   2008-2009  :  קולג' אנקרה   טקלספור   סולנה   עירוני קריית אתא
 
ברנדון מקנייט (באנגלית: Brandon Mcknight ‏ נולד ב-25 בספטמבר 1983 בסאות בנד, אינדיאנה) הוא כדורסלן אמריקאי המשחק בעמדת הרכז ומתנשא לגובה 1.89 מטר.
קריירה

מקנייט שיחק באוניברסיטת פרדו במשך שנתיים. בעונתו האחרונה במכללה העמיד ממוצעים של 11.7 נקודות, 3.3 ריבאונדים, 3.7 אסיסטים ו-1.2 חטיפות בכ-37 דקות למשחק.
מקנייט החל את קריירת הבוגרים שלו בקולג' אנקרה מליגת העל הטורקית, במדיה העמיד ממוצעים של 8.8 נקודות, 2.4 ריבאונדים ו-1.9 אסיסטים למשחק. עונה לאחר מכן שיחק מקנייט בטקלספור מאותה הליגה, במדיה קלע 13.2 נקודות, הוריד 4.6 ריבאונדים ומסר 3.3 אסיסטים בממוצע למשחק, מה שלא עזר לקבוצתו שירדה בסיום העונה לליגה השנייה.
בעונת 2007/08 שיחק מקנייט במועדון השוודי, סולנה, עימה זכה באליפות הליגה כשהוא מעמיד ממוצעים של 22.4 נקודות, 5.1 ריבאונדים, 5.1 אסיסטים, 2.3 חטיפות למשחק. בסיום העונה נבחר מקנייט לחמישיית העונה ולשחקן ההגנה של העונה בליגה השוודית.
באוגוסט 2008 חתם מקנייט בעירוני קריית אתא מליגת העל הישראלית, במדיה קלע 8.5 נקודות, הוריד 2.7 ריבאונדים ומסר 2.6 אסיסטים בממוצע למשחק. משחק השיא שלו בעונה זו היה מול מכבי ראשון לציון ב-26 באוקטובר, נגדה קלע 15 נקודות, הוריד 7 ריבאונדים ומסר 8 אסיסטים בכ-23 דקות בממוצע למשחק. הוא שיחק לצד ארון ניקסון אך עזרתם לא מנעה מהקבוצה לרדת ליגה בסוף העונה.
לאחר עונה בודדת עבר לשחק בליגות שונות באירופה וסיים את הקריירה בשנת 2014.
הערות שוליים

↑  ברנדון מקנייט-ביוגרפיה, 27.08.08, אתר ספסל
↑  אור שקדי‏, ברנדון מקנייט חתם בקרית אתא, באתר וואלה, 27 באוגוסט 2008
↑  ברנדון מקנייט, סטטיסטיקה אישית, עונת 2008-09, אתר המנהלת של ליגת העל
ג'ורג' איוורסט

| --- | --- |

 לידה:  4 ביולי 1790 גריניץ', ממלכת בריטניה הגדולה 
 פטירה:  1 בדצמבר 1866 (בגיל 76) וסטמינסטר, הממלכה המאוחדת של בריטניה הגדולה ואירלנד 
 ענף מדעי:  גאוגרפיה
 מקום מגורים:  בריטניה, הודו
 מקום קבורה:  St Andrew's Church, Church Road, Hove 
 מקום לימודים:  האקדמיה הצבאית המלכותית בווליץ' 
 פרסים והוקרה:  מדליית זהב של החברה המלכותית לאסטרונומיה  Knight Bachelor  עמית החברה הגאוגרפית המלכותית  עמית החברה המלכותית 
 הערות:  הר האוורסט קרוי על שמו
 תרומות עיקריות
 היה האחראי השני למיפוי הטריגונומטרי הגדול של הודו
 
סר ג'ורג' איוורסט (אנגלית :George Everest;‏ 4 ביולי 1790 - 1 בדצמבר 1866) היה מודד וגאוגרף ולשי, קולונל בצבא הבריטי.
חייו

נולד בקריקהוואל שבמחוז פוויס בויילס. בשנת 1818 התגייס לרגימנט הארטילריה המלכותי, והוא יועד להיות העוזר של קולונל ויליאם למבטון. למבטון החל בעריכת המיפוי הטריגונומטרי הגדול בשנת 1806. עם מותו, בשנת 1823, תפס איוורסט את מקומו.
איוורסט כיהן בתפקיד הסוקר הראשי של הודו בשנים 1830 עד 1843. הוא היה האחראי השני למיפוי הטריגונומטרי הגדול של הודו והשלים את המדידות בקטע של קשת האורך מדרום הודו ועד לגבול נפאל, מרחק של כ-2,400 ק"מ. הר האוורסט קרוי על שמו, ואולם אזור ההר נסקר על ידי יורשו אנדרו ואו.
בשנת 1832 בנה אוורסט את ביתו במוסורי, אוטראקהאנד, הודו. בשנת 1843 פרש אוורסט וחזר לבריטניה. שם הפך להיות עמית של החברה המלכותית. בשנת 1862 נבחר לסגן נשיא החברה הגיאוגרפית המלכותית.
בשנת 1865 הוחלט לתת להר אוורסט את שמו כאות כבוד לג'ורג' איוורסט. איוורסט עצמו התנגד לשינוי ודרש להשאיר את שם ההר כפי שהיה במקור הנפאלי שלו - סגארמאטה, או בשמו הטיבטי -צ'ומו לונגמה.
הוא היה בונה חופשי. הצטרף לבנייה החופשית בלשכת נפטון מספר 441, ובהמשך הצטרף ללשכת פרינס ויילס מספר 493, בפברואר 1829.  איוורסט נפטר ב- 1 בדצמבר 1866
אחייניתו, מרי אוורסט, נישאה בשנת 1855 לג'ורג' בול, והפכה אחר כך לסופרת מצליחה, בעיקר בנושאי חינוך ילדים למתמטיקה.
ברונו פצי

ברונו אדמונד פצי (3 בפברואר 1955 - 31 בדצמבר 1994) היה כדורגלן מקצועני אוסטרי ששיחק כמגן.
קריירת מועדון

נחשב לאחד המגנים הגדולים של אוסטריה בכל הזמנים, פצי החל את הקריירה המקצוענית שלו בקבוצת מועדון וולברג המקומית ועבר לואקר אינסברוק לאחר עונה אחת בלבד, כשזכה בשתי אליפויות וגביע מקומי. לאחר מכן הצטרף לאינטרכט פרנקפורט ב-1978, זכה בגביע אופ"א ובגביע הגרמני. הוא שיחק ארבע עונות ב-ורדר ברמן שם  סיים עם הקבוצה פעמיים במקום השני. ב-1987 הוא חזר לואקר אינסברוק שם זכה בשתי אליפויות וגביע מקומי.
קריירה בינלאומית

פצי ערך את הופעת הבכורה שלו באוסטריה ביוני 1975 נגד צ'כוסלובקיה והיה שותף במונדיאל 1978 ובמונדיאל 1982. בטורניר האחרון שלו, הוא כבש את השער הראשון של אוסטריה בתיקו 2–2 עם צפון אירלנד במדריד. הוא נתן 84 הופעות במדי הנבחרת, וכבש תשעה שערים, ועדיין ב-2016 דורג במקום החמישי עם פרידריך קונסיליה ברשימת ההופעות של אוסטריה בכל הזמנים. ההופעה הבינלאומית האחרונה שלו הייתה משחק ידידות באוגוסט 1990 נגד שווייץ.
מוות ומורשת

פצי מת מאי ספיקת לב בבית חולים באינסברוק בערב השנה החדשה 1994 לאחר שהשתתף במשחק הוקי קרח, שבועות ספורים בלבד ליום הולדתו ה-40.  הוא הותיר אחריו את אשתו ושתי בנותיו. מועדון הנוער שלו, לוטרך, קרא למתחם הספורט שלו לכבודו.
תארים

בונדסליגה אוסטרית: 1974/75, 1976/77
גביע אוסטריה: 1974/75
גביע אופ"א: 1979/80
הגביע הגרמני: 1980/81
בונדסליגה אוסטרית: 1988/89, 1989/90
גביע אוסטריה: 1988/89
הערות שוליים

↑  Arnhold, Matthias (9 ביוני 2016). "Bruno Pezzey - Matches and Goals in Bundesliga". RSSSF. נבדק ב-10 ביוני 2016. {{cite web}}:  (עזרה)
↑  Stokkermans, Karel (9 ביוני 2016). "Bruno Pezzey - International Appearances". RSSSF. נבדק ב-10 ביוני 2016. {{cite web}}:  (עזרה)
↑  "Austria - Record International Players". RSSSF. 29 בפברואר 2012. אורכב מ-המקור ב-7 בדצמבר 2008. נבדק ב-10 ביוני 2016. {{cite web}}:  (עזרה)
↑  Hübner, Peter (2 בינואר 1995). "Trauer um Österreicher Pezzey" (בגרמנית). Berliner Zeitung. נבדק ב-19 בדצמבר 2012. {{cite web}}:  (עזרה)
↑  "Sportanlage Bruno Pezzey" (בגרמנית). FC Lauterach. נבדק ב-19 בדצמבר 2012. {{cite web}}:  (עזרה)
| --- | --- |
בקרת זהויות :  GND: 1230868984  VIAF: 8683161819232327960009   WorldCat (עם VIAF): 8683161819232327960009
ג'ון וב

| --- | --- |
 לידה:  1611 סמיתפילד, הממלכה המאוחדת 
 פטירה:  24 באוקטובר 1672 (בגיל 61 בערך) באטלי, הממלכה המאוחדת 
 תחום יצירה:  אדריכלות 
 זרם באמנות:  אדריכלות נאו-קלאסית 
 יצירות ידועות:  בית וילטון 
 
ג'ון וב (באנגלית: John Webb‏; 1611 – 24 באוקטובר 1672) היה אדריכל אנגלי.
ביוגרפיה

ג'ון וב נולד בסמיתפילד שבלונדון. וב נשא לאישה את אחייניתו של האדריכל ומעצב התפאורות והתלבושות לתיאטרון איניגו ג'ונס בשנת 1628 והפך עוזרו האישי ושותפו של ג'ונס. וב וג'ונס תכננו יחד את בית הסעודות שבוייטהול ברובע וסטמינסטר שבלונדון; את בית וילטון שבסולסברי שבוילטשייר.
לאחר מותו של ג'ונס בשנת 1652 ירש וב את רכושו של ג'ונס לרבות ספרייתו הגדולה ואוסף הציורים האדריכלים הגדול שלו.
בשנת 1652 תכנן וב את אכסדרת העמודים הראשונה בסגנון נאו קלאסי שנבנתה באנגליה - ד'ה ויין שבהמפשייר.
בשנת 1662 תכנן וב את חצר המלך צ'ארלס בגריניץ' בסמוך לבית המלכה במסגרת התוכניות לבנייה מחדש של ארמון פלסנטיה אשר לא יצאו אל הפועל. לימים מבנה זה הפך לחלק מבית החולים גריניץ'.
בין השנים 1654–1668 תכנן וב את הבנייה של טירת בלוובר בלסטרשייר, וכן ביצע מספר תוספות לבית נורת'מברלנד.
וב חקר את סטונהנג' ופרסם ספר אודות המבנה יחד עם איניגו ג'ונס ועם וולטר צ'רלטון, וכן כתב תזה על השפה הסינית - ספר המבוסס על יומני מסע של נזירים ישועיים כיוון שמעולם לא ביקר בסין.
הערות שוליים

↑  אתר קרן הנאמנות הלאומי, המתאר את ד'ה ויין שבהמפשייר
| --- | --- |
בקרת זהויות :  NLI: 987007276622205171  BnF: cb120041747 (data)  GND: 118806890  ICCU: CFIV222645  ISNI: 0000 0000 8363 333X  LCCN: n82054716  NTA: 071432647  SUDOC: 028149947  ULAN: 500030383  VIAF: 22152321   WorldCat (עם VIAF): 22152321
בונקר

ערך זה עוסק בבונקר תת-קרקעי. אם התכוונתם לבונקר הממוקם על פני השטח, ראו .
הכניסה לבונקר המשוחזר בהר בנטל.
הבונקרים באלבניה
בּוּנְקֶר (מאנגלית: Bunker, בעברית: מִבְצוֹר) הוא מבנה מבוצר הממוקם, כולו או בחלקו, מתחת לפני האדמה. בונקרים מיועדים להגן על יושביהם מפני תנאים מסוכנים המתקיימים על פני הקרקע, כגון לחימה או תנאי מזג אוויר קשים באופן קיצוני. עקב זאת, בנוי הבונקר כך שיוכל לספוג פגיעה מבלי לקרוס: קירותיו עבים במיוחד ובנויים בטון מזוין, חלונותיו (אם קיימים) בנויים כחרכים צרים ודלתותיו הן דלתות ברזל כבדות. באזורי לחימה, משמשים בונקרים להגנה על מפקדות צבאיות, על מאגרי תחמושת והספקה ועל לוחמים המסתתרים בהם בהמתנה ליציאה להתקפה, כשישנם גם בונקרים הבנויים כך שיושביהם יכולים ללחום מתוכם. בונקר נועד לעמוד במתקפות צבאיות כגון התקפת טילים בליסטיים, התקפת ארטילריה וחלקם אף תוכננו לעמוד בהתקפות נשק להשמדה המונית. שלא בקוי החזית, משמשים בונקרים להגנה על ראשי ממשל ומקבלי החלטות אחרים, כמו גם על אוכלוסייה אזרחית שאיננה לוחמת, מפני התקפות צבאיות. במהלך מלחמת העולם הראשונה והשנייה התעצם השימוש בבונקרים כנקודות פיקוד ולמטרות אחסון כלי נשק ואספקה.
סוגי בונקרים > אזרחי-פרטי

בונקר אזרחי-פרטי הוא בונקר שנבנה על ידי גורמים פרטיים לשימושם ולא על ידי המדינה. בונקר שכזה משמש למעשה כמקלט משודרג, שנועד לספק הגנה לקבוצה קטנה של אזרחים, לאורך זמן. לכן, בשונה מבונקר לחימה או פיקוד, יינתן בו דגש רב יותר על איכות המחיה והנוחות בזמן השהות בבונקר ועל אחסון של צורכי מחיה ומזון רבים. בהתאם להשקעה, הבונקר יכול לכלול שירותים ומקלחות, סלון, חדר שינה, חשמל, פינוי שפכים ועוד.
בונקר אזרחי-פרטי ייבנה בדרך כלל בסמוך למגורי היום-יום של בעליו, כדי להקל ולזרז את המעבר לבונקר ביום פקודה, או במיקום נידח ומרוחק, מאחר שבשונה מבונקר לחימה או פיקוד אין הוא חייב להימצא באזורי לחימה או בקרבת מוקדי שליטה. קיימות בשוק מספר חברות פרטיות המתמחות בנושא תכנון והקמת בונקרים אזרחיים-פרטיים.
סוגי בונקרים > מסחרי

בונקר מסחרי ישמש לרוב לאחסון חומרי פסולת, אחסון מזון ושרתי מחשב ומידע. בונקרים אלה נבנים גם לצורך ביצוע ניסויים מסוכנים, לדוגמה: בדיקת מנועי טילים, ובדיקת חומרים רדיו-אקטיביים. בשנת 2010 נחשף הבונקר המאחסן את שרתי ויקיליקס.
סוגי בונקרים > אחסון תחמושת

בונקר זה מתוכנן כך שיוכל לאחסן בבטחה חומרי נפץ, ויעמוד בפני פיצוץ פנימי. בונקר תחמושת ייבנה כך שכולו מתחת לפני האדמה או שהוא מוקף בסוללת עפר גבוהה ועבה, כדי להגביל את הנזק המשני העלול להיווצר עקב פיצוץ התחמושת שבו.
סוגי בונקרים > ארטילרי

עמדות ארטילריה נייחת בנויות לעיתים כבונקר. בונקר שכזה בנוי כך שיגן על הצוות שמפעיל את הנשק, התחמושות וכן על כלי הנשק עצמו, ומאפשר לרוב ירי של כלי הנשק הארטילרי מתוכו, אף על פי שהדבר מצמצם את שדה הירי של הנשק. ארטילריה נייחת היא לרוב תותח או מרגמה כבדים במיוחד ובעלי קוטר גדול מאוד ולכן קיים הצורך למקמה בתוך בונקר, עקב הקושי להגן עליה באמצעות תמרון ותנועה שלה. בשדה הקרב הקרקעי נעה חזית הלחימה במהלך הקרבות ואיננה קבועה ומשום כך ארטילריה נייחת משמשת בקוי לחימה שמיקומם אינו משתנה במהלך הקרבות, כגון קווי חוף או מעברים קרקעיים חיוניים (גשרים חיוניים וכדומה). לכן, ניתן למצוא בונקרים ארטילריים בעיקר בקרבת החוף.
אמצעי נגד

עקב היותם מבנים שנועדו מראש לעמוד בפני מתקפה עזה, מהווים בונקרים אתגר משמעותי בכל האמור בהשמדתם ובפגיעה בתוכנם. קיימות שתי גישות עקריות להתמודדות עם אתגר זה: הגישה הראשונה מסתמכת בשלב ראשון על הפגזה וירי רציפים על הבונקר, כדי שהנמצאים בו לא יוכלו להימלט ויתקשו להגיב בירי מתוך הבונקר, ובשלב שני על התקפת הבונקר באמצעות כוח קרקעי, במטרה ליצור נקודת פריצה לתוכו ולטהרו. הגישה השנייה מסתמכת על נשק ייעודי, שפותח במיוחד למטרת השמדת בונקרים, המתבסס על מהירות פגיעה גבוהה במיוחד ועל מבנה קשיח במיוחד כדי לחדור לחלל הבונקר ולהתפוצץ (דוגמה לנשק שכזה היא פצצה מפצחת בונקרים).
מאחר שהבונקר בנוי כחלל סגור בעל קירות עבים ועמידים במיוחד, הרי שלגלי ההדף והחום של פיצוץ המתרחש בתוכו אין מרחב מספיק להתפזר ולהתפוגג. עובדה זו, שהיא תוצאה של רצון להגן על יושבי הבונקר, הופכת את הבונקר עצמו ואת יושביו לפגיעים במיוחד לפיצוץ המתרחש בתוכו. לאור זאת, אמצעי חימוש תרמובארי יעילים במיוחד להשמדת בונקרים ולפגיעה בתכולתם, אם הם מצליחים לחדור לתוכם.
בונקרים אזרחיים בישראל

בשנת 2002 החלו בבניית בונקר בהרי ירושלים, שבו שוכן המרכז לניהול משברים לאומיים. הבונקר מכיל חדרי ישיבות ומשרדים, מערכות הגנה מפני לוחמה כימית וביולוגית והוא מאפשר לראשי המדינה להמשיך לנהל אותה במצב חירום. הבונקר נחנך בשנת 2011.
בשנת 2014 הכריז בנק ישראל כי יבנה בונקר בעלות של 74 מיליון ש"ח. בבונקר ימוקמו חדרי השליטה והבקרה וחדרי המחשב של הבנק, והם ייבנו מתחת לאדמה בירושלים. בשנת 2016 פורסם כי בנק ישראל קיבל היתר בנייה לבונקר מעיריית ירושלים, ובנוסף פורסמו בטעות מסמכים סודיים אודות הבונקר באתר העירייה.
לקריאה נוספת

גיש עמית, חורבות מן ההווה: בונקרים ופילבוקסים במאה העשרים, חיפה: פרדס, 2018
הערות שוליים

↑  מתבצרים בעברית: חלופה למילה בונקר, באתר האקדמיה ללשון העברית, ‏10 בינואר 2016
↑  צפו: בונקר פרטי ל"יום הדין" - "הכל כלול" ב-230 אלף ש', באתר גלובס, 9 בספטמבר 2013
↑  כך נראה הבונקר בו מאוחסנים שרתי ויקיליקס, באתר ‏מאקו‏, 11 בדצמבר 2010
↑  ynet, הבור בירושלים: מכאן תנוהל המדינה בשעת חירום, באתר ynet, 7 בדצמבר 2003
↑  צ'יקו מנשה, שרים על הבונקר: "נראה כמו בסרטי מדע בדיוני", באתר nana10‏, 22 ביוני 2011
↑  אמנון אטד, בנק ישראל יבנה בונקר חדש בעלות של 74 מיליון שקל, באתר כלכליסט, 22 במאי 2014
↑  רעות שפיגלמן, פרטים חסויים בדבר הקמתו של בונקר עבור בנק ישראל פורסמו באתר עיריית ירושלים, באתר כלכליסט, 25 בינואר 2016
↑   איתן בר-יוסף, "חורבות מן ההווה": הבונקרים של המאה ה-20 כמצבה לטירוף, לחורבן ולסכלות, באתר הארץ, 14 באוגוסט 2018
| --- | --- |
בקרת זהויות :  NLI: 987007551638005171  BnF: cb15517575w (data)  GND: 4147004-7  LCCN: sh97000842
ברנט האס

ברנט האס (בגרמנית: Bernt Haas, נולד ב-8 באפריל 1978) הוא כדורגלן עבר שווייצרי ששיחק בעמדת המגן הימני. האס ערך 36 הופעות במדי נבחרת שווייץ בכדורגל, עמה השתתף ביורו 2004.
קריירת מועדונים

האס החל את קריירת הבוגרים שלו בגראסהופרס ציריך בעונת 1994/95, בה זכתה הקבוצה באליפות. בעונה זו ערך שתי הופעות בלבד. בעונת 1995/96 הפך האס לשחקן חשוב במערך הקבוצה, וזכה עמה באליפות ליגת העל השווייצרית, אך סיים עמה במקום האחרון בשלב הבתים של ליגת האלופות, שהביא להדחה. בעונת 1996/97 סיימו האס וגראסהופרס במקום השלישי בליגה. בליגת האלופות צברו האס וגראסהופרס תשע נקודות בשלב הבתים, אך הודחו מהמפעל כבר בשלב זה לאחר שסיימו במקום השלישי. בעונת 1997/98 זכו האס וגראסהופרס באליפות נוספת, אך בתחילת העונה הודחו מגביע אופ"א בשלב מוקדם על ידי קרואטיה זאגרב. בעונת 1998/99 הודחו גראסהופרס והאס ממוקדמות ליגת האלופות על ידי גלאטסראיי, והמשיכו לגביע אופ"א, בו הדיחו את אנדרלכט ולאחר מכן את פיורנטינה בניצחון טכני. ניצחון זה ניתן על אף שפיורנטינה ניצחה 0–2 בציריך והובילה 1–2 בביתה, מאחר שאחד השופטים נפגע מחזיז שנזרק מיציעי פיורנטינה. האס וגראסהופרס נעצרו בשמינית הגמר על ידי בורדו. בסיום עונה זו, סיימו האס וגראסהופרס במקום השני בליגה. בעונת 1999/00 צלחו האס וגראסהופרס שני סיבובים בגביע אופ"א, ונשרו בשלב השלישי לאחר שהודחו על ידי סלביה פראג. בתום עונה זו סיימו האס וגראסהופרס במקום הרביעי בליגה. בעונת 2000/01 זכה האס עם גראסהופרס באליפות הרביעית שלו. האס פתח את עונת 2001/02 בגראסהופרס, אך לאחר חמש הופעות חתם בסנדרלנד מהפרמייר ליג.
האס סיים את עונת 2001/02 בסנדרלנד מהפרמייר ליג במקום ה-17, ונשאר עמה בליגה, לאחר שערך במדיה 27 הופעות. עם זאת, זו הייתה העונה היחידה של האס בסנדרלנד. בקיץ 2003 חתם האס בפ.צ. בזל מליגת העל השווייצרית, וסיים עמה במקום השני בליגה, ואף זכה עמה בגביע השווייצרי, לאחר ניצחון בגמר על נשאטל גזמאקס בתוצאה 0–6. בתום עונה זו, עזב האס את בזל, וחתם בוסט ברומיץ' אלביון מהצ'מפיונשיפ. בעונת הבכורה שלו במועדון, 2003/04, היה האס שחקן הרכב קבוע, וסיים עם הקבוצה במקום השני, שמשמעותו עלייה לפרמייר ליג. בעונה זו הבקיע האס שער בבעיטת יעף בגביע הליגה האנגלית בניצחון הסנסציוני 0–2 על מנצ'סטר יונייטד, שהעלה את הקבוצה לשמינית הגמר, בה הודחה על ידי ארסנל. האס פתח את עונת 2004/05 בווסט ברומיץ' וערך 10 הופעות בעונה זו, אך במחצית העונה חתם בבסטיה, ששיחקה אז בליגת העל הצרפתית. עד לסיום העונה ערך האס ארבע הופעות בלבד, ונשר עם בסטיה לליגת המשנה. בעונת 2005/06 ערך האס 12 הופעות בלבד במדי בסטיה, וסיים עמה במקום השישי. בקיץ 2006 עבר האס לפ.צ. קלן ששיחקה אז בבונדסליגה השנייה. האס ערך 19 הופעות בקלן, ולא הצליח להעפיל עמה לבונדסליגה, כשהקבוצה סיימה רק במקום התשיעי. בקיץ 2007 חתם האס בפ.צ. סנט גאלן, אך ערך בשורותיה הופעת ליגה אחת בלבד. בשנת 2009 פרש האס ממשחק פעיל.
קריירה בינלאומית

האס ערך את הופעת הבכורה שלו בנבחרת שווייץ בשנת 1996, אך בשנים הבאות ערך הופעות ספורות בלבד. בשנת 2002 הפך האס לשחקן הרכב בנבחרת שווייץ, וסייע לה לצלוח את מוקדמות יורו 2004 לאחר מספר כישלונות בטורנירי מוקדמות שונים, ולהעפיל ליורו 2004 עצמו. האס נכלל בסגל השווייצרי ליורו 2004. בטורניר זה האס שיחק 90 דקות בתיקו 0-0 מול קרואטיה, והורחק בכרטיס אדום בהפסד 0–3 לאנגליה בדקה ה-60. האס החמיץ בעקבות הכרטיס האדום את משחק ההפסד 1–3 לצרפת במחזור האחרון של הבתים, ושווייץ הודחה מהיורו עם נקודה אחת בלבד. בשנת 2005 ערך האס את הופעתו ה-36 והאחרונה בנבחרת שווייץ, במדיה הבקיע שלושה שערים.
תארים

עם גראסהופרס ציריך:
אליפות ליגת העל השווייצרית: 1994/95, 1995/96, 1997/98, 2000/01
עם פ.צ. בזל:
הגביע השווייצרי: 2002/03
שונות

האס מונה בשנת 2015 כמנהל המקצועי של קבוצת פ.צ. ואדוץ.
האס שימש דוגמן עבור חברת האופנה ארמאני.
בלה הופשטטר

| --- | --- |

בית מגורים להשכרה הופשטטר-דומאן לחברי קרן הפנסיה של תשלובת הפלדה והמתכת מנפרד וייס
 לידה:  3 בינואר 1891 בודפשט, האימפריה האוסטרו-הונגרית 
 פטירה:  דצמבר 1944 (בגיל 53) בודפשט, ממלכת הונגריה 
 שם לידה:  Hofstätter Béla Jenő 
 מדינה:  הונגריה 
 השכלה:  האוניברסיטה לטכנולוגיה ולכלכלה של בודפשט (1913) 
 
בלה הופשטטר (בהונגרית: Hofstätter Béla; בודפשט, 3 בינואר 1891 – בודפשט, 15 בדצמבר 1944)  היה אדריכל יהודי-הונגרי, יזם בנייה שניספה בשואה.